Lès 3: Profetanan di tèstamènt bieu.
A. E profeta Jahaziel.
1. Ki profesia Jahaziel a duna den un tempu di krísis nashonal pa Huda? 2 Krónikanan 20:14-17
2. Kon Rei Josafat a reakshoná riba e profesia di Jahaziel? 2 Krónikanan 20:18-20
3. Ken tabata algun profeta di Dios di pasado òf presente ku e pueblo di Huda lo a konosé na e tempu aki? (meimei di siglo 9 promé ku Kristu) Moises, Miriam, Débora, Samuel, Elías, Eliseo, etc.
4. Ki lèsnan nos por siña for di e profesia di Jahaziel? (wak 2 Krónikanan 20:21-22)
B. E funshonnan di un profeta di Dios.
1. Ki funshonnan di un profeta di Dios ta wòrdu revelá den e yamada i ministerio di profeta Samuel?
1 Samuel 3:1-10, 19-21 8:1-10
2. Ki funshonnan di un profeta di Dios ta wòrdu revelá den e yamada di Jonas? Jonas 1:1-3,3:1-2
3. Ki funshonnan di un profeta di Dios ta wòrdu revelá den e yamada di profeta Jeremias?
Jeremias 1:4-10
4. Ki funshonnan di un profeta di Dios ta wòrdu revelá den e ministerio di Hulda? 2 Reinan 22:12-20
5. Kiko nos por siña for di e echo ku profetanan tabata hóben i bieu, hòmber i muhé? JoeI2:28-29
C. E profetanan di Dios tabata hende imperfekto.
1. Manera nos a mira for di e relato di Jonas, profetanan di Dios tabata hende imperfekto.
2. Santiago 5:17-18 Na kiko Santiago por tabata referí ora el a deskribí profeta Elías komo un hòmber “ku un naturalesa manera di nos”? (1 Reinan 19:2-4)
3. Kua otro historianan den Tèstamènt Bieu ta kòrda nos ku e profetanan di Dios tabata hende imperfekto? Genesis 9:20-21, Numbernan 12:1-10, 20:7-11, 2 Samuel11:2-4, etc.
4. Ki lès nos por siña pa nos bida awe si Dios por usa hende imperfekto pa papia p’E?
5. Kompartí un tempu ku Dios a usa bo pa papia p’E ounke bo tabata dolorosamente konsiente di bo limitashonnan i imperfekshonnan.
D. Profetanan berdadero di Dios i profetanan falsu.
1. Ki lèsnan nos por siña for di e historia di profeta Mikeas tokante profetanan berdadero di Dios i profetanan falsu? 1 Reinan 22:1-17,24-28
2. Kon SEÑOR a konsiderá e profetanan falsu den e dianan di profeta Jeremias?
Jeremias 14:14-15
3. Ki profesia Hesus a duna tokante profetanan falsu? Mateo 24:24, 7:15
4. Kon nos por distinguí entre profetanan berdadero di Dios i profetanan falsu? Mateo 7:16-20,21-23, Isaias 8:20, etc.
